**Meredith Corporation** oli yhdysvaltalainen mediayhtiö, joka omisti useita televisioasemia, radioasemia, lehtiä ja verkkosivustoja. Se toimi Des Moinesissa Iowassa.

Edwin T. Meredith perusti yhtiön 1902, kun hän alkoi julkaista *Successful Farming* -lehteä. Myöhemmin aloitettiin myös *Fruit, Garden and Home*  -lehden julkaisu (myöhemmin nimellä *Better Homes and Gardens*). Yhtiö meni pörssiin 1946.

Meredith hankki ensimmäisen televisioasemansa vuonna 1948, kun se osti WHEN-TV:n Syracusessa New Yorkissa vuonna 1948.

Vuonna 1969 Meredith muodosti kumppanuuden painotuotteissa länsisaksalaisen Burdan perheen yhtiöiden kanssa.

Vuonna 2014 Meredith sai lisenssin Martha Stewartin *Martha Stewart Living* -lehteen ja marthastewart.com -verkkosivuston ylläpitoon.

Media General ilmoitti 2015 aikovansa ostaa Meredithin 2,4 miljardilla dollarilla. Uudesta yhtiöstä olisi tullut Yhdysvaltain kolmanneksi suurin tv-asemaketju, jolla hallitsisi 88 asemaa ja saavuttaisi 30 % USA:n kotitalouksista.
Tämä osto kuitenkin peruuntui antimonopolisääntöihin, kun Nexstar Broadcasting osti Media Generalin 4,6 miljardilla.

*Timen* osto
------------

Helmikuussa 2017 kerrottiin että Meredith ja Edgar Bronfman Jr.:in johtama sijoittaryhmä olivat aikeissa ostaa Time Inc. -yhtiön.
Kauppa toteutui marraskuussa 2017, kun Meredith osti Timen 2,8 miljardilla Kochin veljesten rahoittamana. Time Inc. omisti mm. Time, People, Sports Illustrated, Fortune, Entertainment Weekly -lehdet.

Meredith luopui nopeassa tahdissa joistain Timelta saamistaan julkaisuista. *Golf Magazine* myytiin jo 2018.
Timen brittiläinen julkaisija Time Inc UK myytiin Epiris-sijoitusyhtiölle. Time Inc UK oli yksi Britannian suurimmista julkaisijoista ja omisti 57 lehteä, ml. Marie Claire, NME, Country Life, What’s on TV, Woman’s Weekly, Horse & Hound, ja Wallpaper.

Syksyllä 2018 Meredith myi *Time*-lehden Marc Benioffille ja vaimolleen Lynnelle 190 miljoonalla dollarilla.
*Fortune* myytiin thaimaalaiselle liikemielle Chatchaval Jiaravanonille, jonka perhe omistaa Charoen Pokphand -yhtiön.
*Money*-lehti lakkautettiin. *Money*-brändi ja verkkosivusto myytiin puertoricolaiselle Ad Practitioners LLC:lle.
Toukokuussa 2019 Meredith myi *Sports Illustrated* -lehden Authentic Brands Groupille 110 miljoonalla.

Marraskuussa 2019 Meredith luopui vielä Internet-mainostajasta Viant Technology Holding Inc. joka omisti myös MySpacen.

### Yhtiön alasajo

Keväällä 2021 Meredith myi televisioasemansa Gray Televisionille 2,7 miljardin käteiskaupalla.

Syksyllä 2021 Meredith ilmoitti että IAC Inc.:n digitaalisen julkaisun divisioona Dotdash ostaa yhtiön lehdet ja verkkosivustot ja yhtiön toiminnot 2,7 miljardilla. Yhtiön merkittävimpiä lehtiä olivat tuolloin People, Better Homes & Gardens, Allrecipes, Southern Living, InStyle ja Real Simple, verkkosivustoja Verywell, The Spruce, Investopedia, Byrdie ja Brides.com ja 95 % sen lukijoista oli naisia.

Helmikuussa 2022 kuusi entistä Meredithin lehteä lakkautettiin ja ne jatkavat vain digitaalisina brändeinä: Entertainment Weekly, InStyle, EatingWell, Health, Parents ja People en Español.

Lähteet
-------

1. 1 2 3 4  Register staff: Timeline: Meredith Corp. history *The Des Moines Register*. Viitattu 21.1.2024. (englanniksi)
2. ↑  Georg Szalai: Media General to Acquire Meredith Corp. in $2.4B Deal to Create TV Station Giant *The Hollywood Reporter*.  8.9.2015. Viitattu 21.1.2024. (englanniksi)
3. ↑  David Lieberman: FCC Approves Nexstar’s $4.6B Acquisition Of Media General *Deadline*.  11.1.2017. Viitattu 21.1.2024. (englanniksi)
4. ↑
5. ↑  Chas Danner: Meredith, Backed by Koch Brothers, Acquires Time Inc. for $2.8 Billion *Intelligencer*.  26.11.2017. Viitattu 21.1.2024. (englanniksi)
6. ↑
7. ↑  Catherine Shu: Marc and Lynne Benioff will buy Time magazine from Meredith for $190M *TechCrunch*.  17.9.2018. Viitattu 21.1.2024. (englanniksi)
8. ↑  FORTUNE Sells to Thai Businessman for $150 Million *Fortune*. Viitattu 21.1.2024. (englanniksi)
9. ↑  **Määritä nimeke!** *www.eddie-ozzie.com*. Viitattu 21.1.2024.
10. ↑
11. ↑  Tyler Jett: Meredith Corporation sells stake in MySpace owner *The Des Moines Register*. Viitattu 21.1.2024. (englanniksi)
12. ↑  Cynthia Littleton: Gray Television to Acquire Meredith TV Stations for $2.7 Billion *Variety*.  3.5.2021. Viitattu 21.1.2024. (englanniksi)
13. ↑  IAC’s Dotdash to Acquire Meredith Corporation’s National Media Group *Meredith Corporation MediaRoom*. Viitattu 21.1.2024. (englanniksi)
14. ↑